**คณะสัตวแพทยศาสตร์ มข. ร่วมกับสัตวแพทยสภาจัดโครงการ “สัตวแพทยสภาสัมมนาสัญจร” ครั้งที่ 5**

เมื่อบ่ายวันศุกร์ที่ 22 กุมภาพันธ์  25**62 ที่ผ่านมา**คณะสัตวแพทยศาสตร์ มหาวิทยาลัยขอนแก่น นำโดย**รศ.น.สพ.ดร.ชูชาติ  กมลเลิศ** คณบดี พร้อมคณะผู้บริหาร และบุคลากรงานวิจัยและบริการการศึกษาได้ต้อนรับวิทยากรจากศูนย์ประเมินความรู้ความสามารถขั้นพื้นฐานของการประกอบวิชาชีพการสัตวแพทย์ สัตวแพทยสภา **นำโดย รศ.น.สพ.ดร.พิพัฒน์ อรุณวิภาส ผู้อำนวยการศูนย์ฯ รศ.สพ.ญ.ดร.วรรณดา  สุจริต และ ผศ.น.สพ.ดร.ทนงศักดิ์  มะมม** จัดโครงการ **“สัตวแพทยสภาสัมมนาสัญจร”**ครั้งที่ 5 ในหัวข้อ **“เจาะลึกการสอบประเมินฯ : ที่นี่มีคำตอบ”** ณ ห้องราชสีห์ ชั้น 1 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดยการสัมมนาสัญจรในครั้งนี้ได้จัดขึ้นเพื่อเป็นการสร้างความเข้าใจในบทบาทหน้าที่ที่สำคัญของสภาวิชาชีพ ระบบการรับสมัครและการสอบประเมินความรู้ความสามารถขั้นพื้นฐานของการประกอบวิชาชีพการสัตวแพทย์ แนวทางการสอบ ระเบียบ กฎเกณฑ์ เงื่อนไข และกระบวนการต่างๆ ที่เกี่ยวข้องให้แก่นักศึกษาสัตวแพทย์ ชั้นปีที่ 5 เพื่อเตรียมความพร้อมให้นักศึกษาที่มีคุณสมบัติตามเกณฑ์ที่สัตวแพทยสภากำหนด และมีสิทธิ์สมัครสอบประเมินความรู้ฯ ได้รับทราบ โดยการจัดกิจกรรมในครั้งได้รับความสนใจจากนักศึกษาที่เข้าร่วมโครงการเป็นอย่างมาก